**Bölcsődei beiratkozás kiegészítése**

Kedves Szülők!

Tájékoztatom Önöket, hogy az Ürömi Hóvirág Bölcsődében a beiratkozás ideje változatlan, az alábbi kiegészítéssel:

2020. április 21-22-én, valamint május 4-én 8 és 16 óra között van lehetőség személyesen a gyermekek beíratására.

A beiratkozásra 2020. április 20. és május 4. között e-mailben is van lehetőség, melyhez az önkormányzat honlapjáról (www.urom.hu/Intézmények/Bölcsőde) letöltött felvételi kérelem kitöltött, aláírt példányát és a többi, beiratkozáshoz szükséges dokumentumot kérjük mellékletben csatolni. A jelentkezéseket a bolcsode@urom.hu e-mail címen várjuk.

Szemèlyes beiratkozás esetén kérjük, hogy lehetőség szerint a felvételi kérelmet kitöltve, aláírva hozzák magukkal!

A bölcsőde megtekintésére jelenleg nincs lehetőség, a nyílt nap későbbi időpontban kerül majd meghirdetése!

Fenti módosításokra a lapzárta után hozott járványügyi intézkedések miatt került sor.

Megértésüket és együttműködésüket köszönjük!

Király Veronika

bölcsődevezető